stanford-oval/wikipedia huggingface dataset:
מדכא אפל
עקרון פעולה

מדכאים אפלים הם צבענים ללא פלואורסצנציה עצמית. מדכאים רגילים משמשים כצבען פלואורסצנטי משני, כגון פלואורסצאין כצבען קורא וטטרמתיל-רודאמין כמדכא בפרובי FAM/TAM. עם זאת, מדכא פלואורסצנטי יכול להגדיל את רעשי הרקע עקב חפיפה בין ספקטרום הבליעה והפליטה של הצבען הקורא והמדכא. מגבלה זו מחייבת לרוב שימוש בניתוח נתונים מורכב ובפילטרים אופטיים. מדכאים אפלים מהווים פתרון לבעיה זו מכיוון שהם אינם תופסים רוחב פס בספקטרום הפליטה. יתר על כן, מדכאים אפלים מאפשרים ריבוב פרובים.
צבענים פלואורסצנטיים בולעים אור, מה שמציב את הצבען במצב מעורר; הצבען חוזר למצב היסוד מהמצב המעורר על ידי פליטת אור פלואורסצנטי. במערכת קורא-מדכא הצבען מעביר אנרגיה למדכא בצורה לא קרינתית (ללא פליטת אור) שמחזירה את הצבען למצב היסוד ויוצרת את המצב המעורר במדכא. המדכא חוזר למצב היסוד באמצעות רלקסציה בצורת פליטה (דיכוי פלואורסצנטי) או ללא קרינה (דיכוי אפל). ברלקסציה אפלה, האנרגיה מועברת באמצעות תנודות מולקולריות (חום). בריכוז מיקרומטר של הפרוב, החום קטן יחסית מכדי להשפיע על טמפרטורת התמיסה.
דוגמאות

Dabsyl (דימתיל אמינו אזובנזנזולפוני) - בולע בספקטרום הירוק ומשמש לעיתים קרובות עם פלואורסצאין.
מדכאי חורים שחורים (Black Hole Quenchers) - מסוגלים לדכא את כל הספקטרום הנראה.
מדכאי Qxl - משתרעים על כל הספקטרום הנראה.
Iowa black FQ - בולע בחלק הירוק-צהוב של הספקטרום.
Iowa black RQ - בולע בחלק הכתום-אדום של הספקטרום.
IRDye QC-1- מדכא מהתחום הנראה ועד תחום האינפרא-אדום הקרוב (500-900 ננומטר).
ראו גם

דיכוי פלואורסצנטי
FRET
לקריאה נוספת

J. Lakowicz, Principles of Fluorescence Spectroscopy, 2nd ed., Plenum, New York, 1999.
Johansson, M.K.; Cook, R.M. (2003). "Intramolecular Dimers: A New Design Strategy for Fluorescence-Quenched Probes". Chem. Eur. J. 9 (15): 3466–3471.
הערות שוליים

↑  Osterman, H, The Next Step in Near Infrared Fluorescence: IRDye QC-1 Dark Quencher, ‏2009
↑  Peng, X., Chen, H., Draney, D.R., Volcheck, W.M., A Non-fluorescent, Broad Range Quencher Dye for FRET Assays, Analytical Biochemistry 388, 2009, עמ' 220–228
↑  Peng, X., Draney, D.R., Volcheck, W.M., Quenched near-infrared fluorescent peptide substrate for HIV-1 protease assay, Proc. SPIE, 2006; (6097)
מארי-פראנס בה

| --- | --- |
אין תמונה חופשית
 לידה:  30 במאי 1876 ארדש, צרפת 
 פטירה:  27 במרץ 1965 (בגיל 88) ארדש, צרפת 
 מדינה:  צרפת 
 מקצוע:  נזירה 
 מידע חסידת אומות העולם
 פרסים והוקרה:  חסידת אומות העולם (4 במרץ 2001) 
 קישורים חיצוניים
 יד ושם:  מארי-פראנס בה
 
לוח זיכרון על קיר הבית בו נולדה בה בעיירה פלה
מארי-פראנס בה (בצרפתית: Marie-France Banc; ‏1876, פלה (צר')‏ – 1965, סן-פליסיין (צר')) הייתה נזירה נוצרייה קתולית וחסידת אומות העולם מצרפת.
קורות חיים

בה נולדה בפלה שבמחוז ארדש בדרום-מזרח צרפת. ב-1893 החלה חניכות דתית וקיבלה את השם "האחות מארי של המלאכים" (Sœur Marie des Anges). לאחר לימוד במספר מוסדות לימוד קיבלה תעודת הוראה. בין השנים 1927–1945 פיקחה על קהילה דתית במחוז ארדש. היא הייתה מורה בבית ספר שבמנזר סן-ז'וזף בסן-פליסיין ובשנת 1942 קיבלה לידיה את ניהול בית הספר שבמנזר.
קורות חיים > פעילותה בתקופת השואה

בדצמבר 1942, כחודש לאחר כיבוש האזור על ידי גרמניה, קיבלה בה למנזר שני ילדים יהודים, הנרי (בן 10) ודניס (בן 6) אמזל, והסתירה אותם מפני הגרמנים ומפני הז'נדרמים הצרפתיים ששיתפו פעולה עם שלטונות הכיבוש הגרמניים במצוד אחר יהודים. היא העניקה להם טיפול מסור וחינוך, מימנה את שהותם במנזר והגנה עליהם עד השחרור. הוריהם של הילדים, מהגרים יהודיים ממזרח אירופה שחיו בפריז עד הכיבוש הנאצי ואחריו עברו למרסיי, מצאו מקלט בכפר אף הם, והילדים היו מבקרים אותם בימי א'. תודות לפועלה של בה, שרדו שני הילדים את השואה ובסיומה התאחדו עם הוריהם.
הנצחה

בשנת 2001 הוכרה על ידי יד ושם כחסידת אומות העולם.
בשנת 2009 נחנך לוח זיכרון לבה על קיר הבית בו נולדה בפלה, בטקס בהשתתפות ראש העירייה.
לאבק

| --- | --- |
דגל לאבקדגל לאבק
מרכז לאבק, אוגוסט 2009
מרכז לאבק, אוגוסט 2009
 מדינה:  ארצות הברית ארצות הברית
 מדינה:  טקסס טקסס
 מחוז:  לאבק
 ראש העיר:  Tray Payne
 תאריך ייסוד:  16 במרץ 1909
 על שם:  Thomas Saltus Lubbock 
 שטח:  320.0 קמ"ר
 גובה:  992.4 מטרים
 אוכלוסייה:  ‏
  ‑ בעיר:  257,141 (1 באפריל 2020)
  ‑ במטרופולין:  297,669
 קואורדינטות:  33°35′06″N 101°50′42″W﻿ / ﻿33.585°N 101.845°W﻿ / 33.585; -101.845 
 אזור זמן:  UTC -6
 www.ci.lubbock.tx.us
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה לאבק(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה לאבק(למפת טקסס רגילה) אוסטין יוסטון סן אנטוניו דאלאס פורט וורת' אל פאסו קורפוס כריסטי פלאנו לארדו אמרילו בראונסוויל קילין וייקו אבילין מידלנד סן אנג'לו לו. ארק. אוקלהומה ניו מקסיקו  מקסיקו מפרץ מקסיקולאבק(למפת טקסס מוגדלת) אוסטין יוסטון סן אנטוניו דאלאס פורט וורת' אל פאסו קורפוס כריסטי פלאנו לארדו אמרילו בראונסוויל קילין וייקו אבילין מידלנד סן אנג'לו לו. ארק. אוקלהומה ניו מקסיקו  מקסיקו מפרץ מקסיקולאבק  he tabBackground:;tabBorder:#aaa;defaultTab:0;
 
לאבק (באנגלית: Lubbock) היא עיר במדינת טקסס שבארצות הברית. העיר לאבק היא בירת מחוז לאבק, וממוקמת בחלק הצפון-מערבי של טקסס. בעיר נמצאות שלוש אוניברסיטאות: Lubbock Christian University, Texas Tech University ו-Texas Tech University Health Sciences Center. על פי ההערכות של לשכת מפקד האוכלוסין של ארצות הברית בשנת 2012 אוכלוסיית העיר הייתה 236,065, מה שהפך את לאבק לעיר ה-84 בגודלה מבחינת אוכלוסייה בארצות הברית וה-11 בגודלה בטקסס. העיר נחשבת למרכז הכלכלי של אזור המטרופולין לאבק, אשר בה מתגוררים כ-297,669 על פי ההערכות של מפקד האוכלוסין ב-2012.
העיר לאבק מכונה "עיר המרכז", הכינוי נובע מהיותה מרכז כלכלה, חינוך ובריאות בצפון מערב טקסס. האזור הוא אזור גידול הכותנה הרציף הגדול ביותר בעולם ותלוי רבות בהשקיית מים המגיעים מן אקוויפר אוגלהלה. אתר CNNMoney.com דירג את לאבק במקום ה-12 ברשימת הערים הטובות ביותר לפתיחת עסק קטן. האתר ציין את אווירת העסקים המסורתית בעיר, את מחיר ההשכרה הזול יחסית למקום מסחרי ואת המיקום המרכזי של העיר ושיתופיות העירייה. בית הספר התיכון בעיר, 'לאבק היי סקול' זכה לסיקור עיתוני שלוש שנים ברציפות על ידי מגזין החדשות ניוזוויק כאחד מהתיכונים הטובים ביותר בארצות הברית.
היסטוריה

מחוז לאבק נוסד בשנת 1876, נקרא על שמו של תומאס סאלטוס לאבק, רנג'ר לשעבר ואחיו של פרנסיס לאבק, מושל טקסס בזמן מלחמת האזרחים. כבר בתחילת 1884, הוקם בעיר סניף דואר פדרלי בשם לאבק. אולם, העיירה לאבק לא נוסדה עד שנת 1890, כשנוסדה העיירה, היא נוסדה מהתמזגות ייחודית בין שתי עיירות קטנות הנקראו 'אולד לאבק' ו'מונטריי'. מונחי הפשרה כללו על שמירת שם לאבק. בשנת 1891 לאבק הפכה לבירת המחוז וב-16 במרץ 1909 נוסדה העיר.
הקולג' הטכנולוגי של טקסס (כיום 'Texas Tech University') נוסד בלאבק בשנת 1923. אוניברסיטה נפרדת, 'Texas Tech University Health Sciences Center' (נפתחה בשם Texas Tech University School of Medicine) נוסדה ב-1969. האוניברסיטה הנוצרית בלאבק נוסדה ב-1957.
בעיר נמצא מוזיאון 'לאבק לייק לאנדמרק' אשר מופעל על ידי האוניברסיטה הטכנולוגית של טקסס. המוזיאון הוא שמורת טבע והיסטוריה ונמצא בקצה הצפוני של העיר, במוזיאון המבקרים יכולים לצפות בחפירות ארכאולוגיות אקטיביות, לראות הוכחות של 12,000 שנים על קיום ועיסוק בני האדם באזור, בני אדם עתיקים וחיות שנכחדו. חלק אחר במוזיאון מראה מבנה היסטורי של חוות שונות באזור.
באוגוסט 1951 נראו מעל שמי העיר אורות בצורת האות V. סדרת התצפיות של "אורות לאבק" קיבלו פרסום לאומי ונחשבות לאחד ממקרי העב"ם הראשונים הגדולים. התצפיות נחשבו לאמינות מכיוון שסדרת האורות נראו גם על ידי פרופסורים למדע בקולג' הטכנולוגי של טקסס אשר היו עדים למקרה, אחד מהסטודנטים בקולג' גם צילם את התקרית, התמונות הודפסו בפריסה כלל לאומית בעיתונים ומגזינים. פרויקט הספר הכחול, מחקר רשמי של חיל האוויר האמריקני על תקריות עב"מים, פתח בחקירה מקיפה על המקרה. הם הסיקו שהתמונות שצילם הסטודנט היו אמיתיות ולא תרמית, אך דחו את האורות כעב"מים ואמרו שהאורות בשמיים היו עשים או סוג של ציפורים הנקראים פלובר. חיל האוויר טען שהחלק התחתון של העשים או הפלוברים השתקף בזוהר האורות של הרחוב החדש בלילה. אולם, חוקרים אחרים חלקו על הסברים אלו ועבור רבים, "אורות לאבק" עדיין נשארה בגדר תעלומה.
בשנת 1960, לשכת מפקד האוכלוסין של ארצות הברית דיווחה ש-91.9% מאוכלוסיית העיר הם לבנים ו-8.0% שחורים.
בתאריך 11 במאי 1970, סופת הטורנדו 'לאבק' הכתה בעיר. 26 אנשים נהרגו, ושווי הנזקים היה מוערך בכ-125 מיליון דולר. מגדל המטרו בעיר, בגובה של 84 מטרים נחשב לבניין הגבוה ביותר אי פעם ששרד פגיעה ישירה של סופת טורנדו בדרגה F5. ראש העיר דאז, ג'ים גראנברי, מועצת העיר ויורשו של ראש העיר, נוריס טורנר הואשמו במעורבות בתוכנית השיפוץ של מרכז העיר לאחר נזקי הסופה.
גאוגרפיה

גובה העיר מעל לפני הים הוא 992 מטרים, לאבק נחשבת למרכז הכלכלה, החינוך והבריאות של צפון-מערב טקסס. על פי נתוני לשכת מפקד האוכלוסין של ארצות הברית משנת 2010, שטחה הכולל של העיר הוא 319.99 קמ"ר, מתוכם 317.04 קמ"ר אדמה ו-2.95 קמ"ר מים.
גאוגרפיה > אקלים

האקלים בלאבק הוא מתון, צחיח למחצה. בממוצע, לאבק מקבלת 486 מ"מ של גשם ו-20.8 ס"מ של שלג בשנה.
עונות הקיץ בעיר הם חמות, עם ממוצע של 78 ימים בשנה עם טמפרטורה של 32°C  ו-7 ימים של 38 °C, למרות זאת עקב הצחיחות הטמפרטורות נשארות 21 °C רק במשך כמה לילות. הטמפרטורה הגבוהה ביותר שנמדדה בעיר היא 46 °C, ב-27 ביוני 1996.
ימי החורף בלאבק הם בדרך כלל שמשיים וקלים יחסית, אך הלילות קרים, בדרך כלל עם טמפרטורות מתחת לאפס. הטמפרטורה הנמוכה ביותר שנמדדה בעיר הייתה 27 °C-, ב-8 בפברואר 1933.
| אקלים בלאבק, טקסס> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בלאבק, טקסס> ינואר.12.3.-3.1.16.5 | אקלים בלאבק, טקסס> פברואר.14.9.-1.1.19 | אקלים בלאבק, טקסס> מרץ.19.3.2.8.27.9 | אקלים בלאבק, טקסס> אפריל.24.1.7.6.35.8 | אקלים בלאבק, טקסס> מאי.28.8.13.3.58.4 | אקלים בלאבק, טקסס> יוני.32.6.17.9.77.2 | אקלים בלאבק, טקסס> יולי.33.8.19.8.48.5 | אקלים בלאבק, טקסס> אוגוסט.32.9.19.2.48.5 | אקלים בלאבק, טקסס> ספטמבר.29.2.14.9.63.8 | אקלים בלאבק, טקסס> אוקטובר.24.8.8.49 | אקלים בלאבק, טקסס> נובמבר.17.6.2.2.21.6 | אקלים בלאבק, טקסס> דצמבר.12.3.-2.7.19.3 | אקלים בלאבק, טקסס> שנה.23.5.8.3.485.5 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: The Weather Channel
דמוגרפיה

על פי מפקד האוכלוסין, נכון לשנת 2010 היו בעיר 229,573 תושבים, 88,506 משקי בית, ו-53,042 משפחות. צפיפות אוכלוסייה הייתה 724.2 אנשים לקמ"ר. בעיר היו 95,926 יחידות דיור בצפיפות ממוצעת של 302.6 יחידות דיור לקמ"ר. 75.8% מהתושבים בעיר הם לבנים, 8.6% אפרו-אמריקאים, 0.7% אינדיאנים, 2.4% אסיאתים, 9.9% מגזע אחר, ו-2.5% משני גזעים או יותר.
ערים תאומות לשעבר

מקסיקו לאון, מקסיקו
יפן מוסאשינו, יפן
האוניברסיטה לטכנולוגיה בטקסס, Texas Tech University
מאיר ויניק

| --- | --- |
אין תמונה חופשית
 לידה:  1885 אודסה, האימפריה הרוסית 
 פטירה:  15 במרץ 1966 (בגיל 81 בערך) 
 ענף מדעי:  כימיה 
 מקום לימודים:  אוניברסיטת ורשה לטכנולוגיה 
 מוסדות:  מקוה ישראל  הגימנסיה העברית "הרצליה" 
 פרסים והוקרה:  פרס ישראל (1956) 
 
מאיר ויניק (24 באוקטובר 1885 – 15 במרץ 1966) היה מהנדס וכימאי. זוכה פרס ישראל לחקלאות לשנת ה'תשט"ז.
ביוגרפיה

ויניק נולד באודסה שבברית המועצות, קיבל חינוך עברי ולאחר שלמד כימיה בפוליטכניון בוורשה והוסמך כמהנדס, עלה לארץ ישראל ב-1906, התיישב בראשון לציון וייסד את המעבדה ליין ביקב המקומי.
ויניק נמנה עם המורים הראשונים במקווה ישראל והיה מבוני התחנה המטאורולוגית בראשון לציון בשנת 1912.
בשנות הארבעים של המאה העשרים הוקמה במקוה ישראל תחנת ניסיונות חקלאית, שניהל מאיר ויניק. התחנה עסקה בעיקר בשתי בעיות:
בעיית ההשקיה.
בעיית הזיבול
בשני התחומים הגיעה התחנה לידי מסקנות מעשיות חשובות.
ויניק שימש כמורה לתורת הקרקע במקווה ישראל ובגימנסיה הרצליה. הוא נחשב למומחה לחקר קרקעות הארץ. בין השאר פנו אליו הבריטים לבדוק האם קרקעותיה של אל עריש מתאימות לחקלאות עבור תוכנית להתיישבות יהודית בחבל ארץ זה. ליד ביתו הקים תחנה לחקר החקלאות. ויניק עסק במשך תקופה ארוכה בחקר תורת הדשנים להדרים להשבחת פרי הדר. פעילותו המדעית מוצגת ב"בית ויניק" שבמקווה ישראל ועל שמו קרוי רחוב בראשון לציון.
ויניק היה נשוי למרים (לבית גולדברג), שתפקדה כעוזרתו הראשית בתחנת הניסיונות, הייתה בין העוזרות הראשונות במכון לביוכימיה של האוניברסיטה העברית, והראשונה בארץ בחקירה מיקרוביולוגית של הקרקע.
אחותה של מרים, גיסתו הייתה הד"ר רינה (רוזה) יונוביץ.
הערות שוליים

↑  מאיר ויניק, דבר, 16 במרץ 1966
↑  מקור: משה סמילנסקי, פרקים בתולדות היישוב- ספר חמישי, הוצאת דביר - תל אביב, 1959, עמ' 149.
↑  בית ויניק
| --- | --- |
בקרת זהויות :  NLI: 987007298359605171  VIAF: 98370729   WorldCat (עם VIAF): 98370729 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
לאופולד פון ברכטולד

לאופולד פון ברכטולד (בגרמנית: Leopold von Brechtold‏; 18 באפריל 1863–21 בנובמבר 1942) היה פוליטיקאי, דיפלומט ומדינאי אוסטרו-הונגרי, שכיהן כשר החוץ של האימפריה האוסטרו-הונגרית בתקופת פרוץ מלחמת העולם הראשונה.
ביוגרפיה

ברכטולד היה בן למשפחת אצולה, שהייתה מהמשפחות העשירות באוסטרו-הונגריה. הוא למד משפטים והחל לעבוד במשרד החוץ האוסטרו-הונגרי ב-1893. מאוחר יותר, ב-1906, מונה לשגריר אוסטרו-הונגריה ברוסיה, תפקיד אותו מילא חמש שנים. ב-1912 התמנה לשר החוץ של אוסטרו-הונגריה.
מדיניותו של ברכטולד התמקדה בעיקר בבלקן. הוא דגל בשקט אזורי, במניעת התערבות ובשמירה על סטטוס קוו טריטוריאלי. אולם מדיניות זו נכשלה עם פרוץ מלחמות הבלקן. עם הזמן החל להתמקד בסרביה ובחשש פן תגדיל את שטחה בבלקן על חשבון האימפריה האוסטרו-הונגרית.
לאחר ההתנקשות בחיי יורש העצר האוסטרו-הונגרי פרנץ פרדיננד, קידם ברכטולד קו מדיני תוקפני כלפי סרביה. הוא קידם בממשלה והוביל את רעיון הכרזת המלחמה על סרביה.
מאדאם דו בארי

| --- | --- |

מאדאם דו בארי, ציורה של אליזבט ויז'ה-לה ברן
 לידה:  19 באוגוסט 1743 ווקולר, לורן, ממלכת צרפת 
 הוצאה להורג:  8 בדצמבר 1793 (בגיל 50) פריז, הרפובליקה הצרפתית הראשונה 
 שם לידה:  Jeanne Bécu 
 מדינה:  ממלכת צרפת, הרפובליקה הצרפתית הראשונה 
 מקום קבורה:  בית הקברות מדלן 
 בן או בת זוג:  Guillaume Dubarry (1 בספטמבר 1768–8 בדצמבר 1793)  לואי החמישה עשר, מלך צרפת 
 
 
מאדאם דו בארי (בצרפתית: Madame du Barry; 19 באוגוסט 1743 - 8 בדצמבר 1793) הייתה קורטזנה שהפכה לפילגשו של לואי החמישה-עשר מלך צרפת והוצאה להורג במהפכה הצרפתית.
היסטוריה

מארי ז'אן בקו נולדה בווקולר, לורן, צרפת כבת מחוץ לנישואין של אן בקו (Anne Bécu). אמה, אן, לא הייתה נשואה, ואביה היה ככל הנראה הנזיר הקתולי ז'אן-בטיסט גורמאן (Jean Baptiste Gormand). את לימודיה של מארי במנזר מימן אחד מהמאהבים של אמה.
בגיל 15 עברה מארי לפריז, שינתה את שמה לז'אן רנקון (Jeanne Rancon) ועבדה כשולייה בחנות. בשל יופייה הרב, התאהב בה ז'אן דו בארי (Jean du Barry) בשנת 1763, הפך אותה לפילגשו והציג אותה בחברה הגבוהה הפריזאית.
חייה בחצר המלוכה

מאדאם דו בארי יצרה קשרים רומנטיים עם אנשים עשירים (ובהם הדוכס לואי פרנסואה ארמאנד דו פלסי (Louis François Armand du Plessis), הדוכס רישליה) וכך שיפרה את מצבה החברתי. בשנת 1768 פגשה לראשונה את מלך צרפת, לואי ה-15 ובשנת 1769 הפכה לפילגשו של המלך, אשר פילגשו הקודמת מאדאם דה פומפדור נפטרה מספר שנים קודם לכן. על מנת שתוכל להיחשב כפילגש מלכותית היה עליה לקבל קודם לכן תואר אצולה. לואי ה-15, אשר רצה אותה כפילגשו, דאג להפכה לבעלת תואר אצולה באמצעות הוראה לאחיו של הדוכס דו בארי, הרוזן גיום דו בארי (Guillaume du Barry) לשאת אותה לאישה. מאדאם דו בארי הוצגה רשמית כפילגש מלכותית בפני חצר המלוכה ב-2 באפריל 1769.
בשונה ממאדאם דה פומפדור, השפעתה על החלטות המלך בעניין יחסי החוץ של צרפת וכלכלת צרפת הייתה מועטה, אולם היא הייתה בין אלה שלחצו על המלך והביאו למפלתו של אטיין פרנסואה, דוכס שואסו, וכן בשל השפעתה השקיע המלך כספים רבים בתמיכה באמנים רבים. יחסיה של מאדאם דו בארי עם מארי אנטואנט, אשת יורש העצר, היו עוינים, בשל דעותיה של מארי אנטואנט על מוצאה הנחות של דו בארי, ובשל דעותיה של דו בארי וניסיונותיה להשפיע על המלך בעניין יחסי החוץ של צרפת עם אוסטריה (מולדתה של אנטואנט).
זמן קצר לפני מותו של המלך, במאי 1774, גורשה מאדאם דו בארי מחצר המלוכה, ונשלחה למנזר פונט-או-דאם (Pont-aux-Dames), מאחר שהמלך היה סבור שנוכחותה בקרבת מיטת חוליו תמנע ממנו לקבל מחילה על חטאיו.
מאדאם דו בארי הוצאה להורג בגיליוטינה בכיכר המהפכה לאחר שהורשעה במשפט בטענה כי סייעה לאנשי אצולה צרפתים להימלט מהצדק של המהפכה הצרפתית.
מילותיה האחרונות היו: "רק עוד רגע אחד, אדוני התליין, רגע קטן אחד".
("Encore un moment, monsieur le bourreau, un petit moment.")
מאדם דו בארי בתרבות

בעת ביקורה בלונדון, היוותה השראה למאדאם טוסו ודמותה כדמות "היפהפייה הנרדמת" המוצגת במוזיאון השעווה של מאדאם טוסו היא פסל השעווה העתיק במוזיאון.
מילותיה האחרונות של דו בארי הפכו לסמל אקזיסטנציאליסטי ומוזכרות פעמים בספרו של פיודור דוסטויבסקי "אידיוט".
דו בארי מוצגת גם במאנגה\אנימה הידועה "הוורד של ורסאי".
בשנת 2023 יצא לאקרנים הסרט "ז'אן דו בארי" שעוסק בדו בארי, בבימויה של מייוון, שגם מככבת בו בתפקיד המאדאם, לצידו של ג'וני דפ בתפקיד המלך לואי.
לידר דנה

לידר דנה (נולד ב-19 בדצמבר 1997) הוא מתעמל אקרובטי ישראלי. אלוף העולם (אנטוורפן 2018), ופעמיים ברציפות אלוף אירופה (2015 ו-2017) בתחרות לרביעיית גברים, ביחד עם דניאל אורלביץ', ינאי כלפה ואפי סאץ'.
בנוסף לקריירה שלו כמתעמל אקרובטי, לידר דנה גם עוסק במוזיקה.
ביוגרפיה

דנה למד בתיכון קריית שרת בחולון.
ביוגרפיה > 2014

באליפות העולם לנוער שנערכה בלוולואה פרה (אנ'), פרבר של פריז שבצרפת בשנת 2014, הוא זכה במדליית כסף בגמר רביעיית בנים לקבוצת גיל 13–19, ביחד עם אייל פלגי צדיק, דניאל אורלביץ', ואפי סאץ'.
ביוגרפיה > 2015

בסבב גביע העולם שנערך בשנת 2015 הוא זכה במדליית זהב בפורטוגל, ובמדליית כסף בשווייצריה. באליפות אירופה שנערכה באותה שנה בגרמניה הוא זכה במדליית זהב ב-3 תרגילים.
ביוגרפיה > 2016

באליפות העולם שנערכה בפוטיין (אנ'), סין בשנת 2016 הוא זכה במדליית כסף.
ביוגרפיה > 2017

בסבב גביע העולם שנערך בשנת 2017 הוא זכה בשתי מדליות, זהב וכסף.
באליפות אירופה שנערכה באותה השנה בזֶ'שוּב, שבפולין, זכה במדליית זהב בכל אחת משלוש התחרויות (תרגיל שיווי-משקל, תרגיל דינאמי, וקרב-רב), והגן על תוארו.
במשחקי העולם שנערכו בוורוצלב שבפולין באותה שנה הוא זכה במדליית ארד.
ביוגרפיה > 2018

באליפות העולם שנערכה באנטוורפן שבבלגיה באפריל 2018 הוא זכה בשתי מדליות, זהב וכסף. מדליית זהב ברביעייה ומדליית כסף נבחרת מעורבת.
ביוגרפיה > 2019

דנה השתתף בעונה השנייה של גוט טאלנט ישראל, כחבר צוות בנבחרת האקרובטיקה, ביחד עם דניאל אורלביץ', ינאי כלפה ואפי סאץ'. נבחרת האקרובטיקה העפילה לגמר שהתקיים ב-16 באפריל, וזכתה במקום הראשון.
ביוגרפיה > 2022

דנה ניסה את מזלו בתחום המוזיקה כאשר השתתף באודישנים לעונתה התשיעית של תוכנית המציאות הכוכב הבא, אך לא צלח את שלב האודישנים.
מהומה רבה על לא דוור

| --- | --- |
עטיפת הספר באנגלית
עטיפת הספר באנגלית
 מידע כללי
 מאת:  טרי פראצ'ט
 שפת המקור:  אנגלית
 סוגה:  קומדיה
 נושא:  בית דואר 
 הוצאה
 הוצאה בשפת המקור:  דאבלדיי
 תאריך הוצאה:  2004
 מספר עמודים:  398
 הוצאה בעברית
 הוצאה:  אופוס
 תרגום:  ורד טוכטרמן
 פרסים
 100 ספרי המדע הבדיוני והפנטזיה הטובים ביותר של NPR 
 סדרה
 סדרת ספרים:  עולם הדיסק
 ספר קודם:  כובע מלא שמיים
 הספר הבא:  קומדיה של מטבעות (אנ')
 קישורים חיצוניים
 הספרייה הלאומית:  003581340
 
מהומה רבה על לא דוור (באנגלית: Going Postal) הוא ספר קומי מאת טרי פראצ'ט, שיצא לאור בבריטניה ב-25 בספטמבר 2004. זהו הספר ה-33 בסדרת "עולם הדיסק", והראשון שמציג את דמותו של שפריץ פון שתמבור (Moist von Lipwig).
עלילת הספר מתרחשת באנך-מורפורק. שלא כמו ברוב ספריו של פראצ'ט, "מהומה רבה על לא דוור" מחולק לפרקים. הפרקים נפתחים בתקציר של הנושא הפילוסופי, בדומה לרומנים מן התקופה הוויקטוריאנית ולסיפוריו של ז'ול ורן. לשמו האנגלי של הספר משמעות כפולה המתייחסת מחד לתוכנו ומאידך למונח "going postal" ("לצאת מהכלים").
הספר היה ברשימת המועמדים הסופית לפרס נבולה בקטגוריית "הרומן הטוב ביותר" ולפרס לוקוס בקטגוריית "רומן הפנטזיה הטוב ביותר", אולם לבקשת טרי פראצ'ט מועמדות הספר בוטלה כיוון שחש כי הדבר יפגום בהנאתו מהפסטיבל הבינלאומי למדע בדיוני. הייתה זו הפעם הראשונה שיצירה של פראצ'ט הייתה מועמדת לאחד הפרסים.
סרט הטלוויזיה הבריטי "Terry Pratchett's Going Postal" (אנ') משנת 2010 מבוסס על הספר.
עלילה

הספר מתחיל בתלייתו של שפריץ פון שתמבור, שניצל ממנה מפני שהרודן של אנך מורפורק, וטינרי רוצה שהוא יהיה מנהל סניף הדואר הכושל של אנך מורפורק. וטינרי מציע לשפריץ שתי אפשרויות: להיתלות, או ללכת לנהל את סניף הדואר. כמובן ששפריץ בוחר באפשרות השנייה. שפריץ מובל לדואר על ידי גולם, שמוצמד אליו למקרה שינסה לברוח. שפריץ מנהל את סניף הדואר לאחר כמה מנהלים לפניו, שמתו במיתות משונות, ופוגש את הדוור המזדקן גרוט, והדוור המתלמד סטנלי ואת אלפי המכתבים המחכים להימסר. לאחר מסירה מקרית של מכתב, סניף הדואר מתחיל לנוע מחדש ושפריץ מנהל את הדואר ביד רמה, אך מנהלי 'העורק', דרך התקשורת הראשית באותו זמן מנסים להפריע לו ככל יכולתם. הספר נגמר בתבוסתו של מנהל העורק חסר המוסר, ובהפיכתו של שפריץ למושיע העיר.
הערות שוליים

↑  2005 Nebula Awards, Nebula Awards
| --- | --- |
בקרת זהויות :  MusicBrainz work: 27edce50-0d50-4600-92a9-8cebea09647c
מהומה במועדון

| --- | --- |
כרזת הסרט
כרזת הסרט
 בימוי:  הארולד ראמיס
 הופק בידי:  דאגלס קני 
 תסריט:  הארולד ראמיס, דאגלס קני, בריאן דויל-מארי
 עריכה:  ויליאם קארות'
 שחקנים ראשיים:  מייקל או'קיף צ'בי צ'ייס רודני דיינג'רפילד ביל מארי טד נייט
 מוזיקה:  ג'וני מנדל 
 צילום:  סטיבן לרנר 
 מדינה:  ארצות הברית 
 חברת הפקה:  סרטי קולומביה, סרטי אוריון 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  25 ביולי 1980
 משך הקרנה:  94 דק' 
 שפת הסרט:  אנגלית 
 סוגה:  סרט קומדיה 
 תקציב:  6,000,000 דולר
 הכנסות:  60,000,000 דולר
 הכנסות באתר מוג'ו:   caddyshack
 סרט הבא:  Caddyshack II 
 דף הסרט ב־IMDb
 
מהומה במועדון (באנגלית: Caddyshack) הוא סרט קומדיה ספורט אמריקאי משנת 1980, בבימויו של הארולד ראמיס, עם מייקל או'קיף, צ'בי צ'ייס, רודני דיינג'רפילד, טד נייט וביל מארי בתפקידים הראשיים.
הסרט הצליח מאוד מבחינה מסחרית והזניק את הקריירה של רודני דיינג'רפילד שעד אז עסק בסטנד אפ.
הסרט הפך לסרט פולחן בארצות הברית ותואר ב-ESPN כסרט הספורט המשעשע ביותר שנוצר מעולם.
ב-1988 הופק סרט המשך שלא הצליח.
תקציר העלילה

דני נונן (מייקל או'קיף) הוא נער שעובד במועדון גולף יוקרתי בתור Caddy (נושא מקלות גולף), כדי לממן את כניסתו לקולג'. הוא נושא מקלותיו של טאי ווב (צ'בי צ'ייס), גולפאי ותיק ובנו של אחד מבעלי המקום.
דני מחפש מישהו שיאשר לו מלגת לימודים בקולג' והוא מתחבר לשופט סמיילס (טד נייט) שהוא סנוב ושחצן האחראי על תחרות מתן מלגה לנושאי המקלות.
טיפוס נוסף במועדון הוא החצרן קרל ספקלר (ביל מארי) שהוא קצת מעורער בנפשו ומשימתו העיקרית כעת היא להשמיד את חולדי השק (מופיעים בסרט כבובות) שהורסים את מגרש הגולף אבל כל מאמציו, כולל הזרמת מים למחילות, נכשלים.
למועדון מצטרף טיפוס נובו ריש צעקני בשם אל צ'רביק (רודני דיינג'רפילד) הוא מתגרה בכולם, מודיע כי יש לו כסף לרכוש את המועדון ולהפוך אותו לבנייני מגורים, ומחלק שטרות כסף לכל אחד. בעיקר הוא מתגרה בשופט סמיילס ופעם הוא גם מתנגש בכוונה ביאכטה שלו.
דני מתחבר לשופט וזוכה לבסוף במלגה לקולג' בתחרות עם כל נושאי הכלים במועדון.
לייסי (סינדי מורגן), אחייניתו של השופט היא מופקרת מבחינה מינית. היא מפתה את דני לשכב אתה וכאשר השופט תופס אותם בשעת מעשה הוא רודף אחרי דני שבטוח שהמלגה שלו תבוטל, אבל הוא לבסוף משלים איתו.
צ'רביק ממשיך להתגרות בשופט וטאי מציע להם ליישב את הסכסוך בתחרות גולף. המנצח יזכה לבסוף ב-80,000 דולר מהמנוצח.
התחרות מתחילה ונראה שהשופט גובר. צ'רביק מקבל מכה בזרועו מכדור הגולף שחוזר אליו. הוא טוען שאינו יכול להמשיך וממנה את דני למחליפו. השופט רומז לדני שהמלגה שלו בסכנה. כל אנשי המועדון צופים בתחרות. דני מכה בכדור שנעצר ממש בפתח הגומה. השופט בטוח בניצחונו אך לפתע קורות התפוצצוית ברחבי המגרש ממטעני נפץ שהכין קרל כדי להרוג את חולדני השק. האדמה מזדעזעת והכדור נופל לגומה. השופט הפסיד וצ'רביק חוגג עם כל המועדון לצלילי השיר "I'm Alright" כשבובת חולד השק מציצה מהמחילה ומשתתפת בשמחה.
צוות השחקנים

| שם השחקן/ית | שם הדמות | הערות |
| --- | --- | --- |
| מייקל או'קיף | דני נונן | נושא מקלות גולף |
| צ'בי צ'ייס | טאי ווב | שחקן גולף |
| רודני דיינג'רפילד | אל צ'רביק | חבר מועדון |
| ביל מארי | קארל ספקלר | איש תחזוקה |
| טד נייט | השופט סמיילס | חבר מועדון |
| סינדי מורגן | לייסי | אחייניתו של סמיילס |
מארי-לואיז קארבה

| --- | --- |

 לידה:  31 באוגוסט 1909 שאטלרו, צרפת 
 פטירה:  8 ביוני 2015  (בגיל 105) הרובע השישה-עשר של פריז, צרפת 
 מקום קבורה:  פר לשז 
 מדינה:  צרפת 
 מקצוע:  אספנית אמנות, grand couturier, מעצבת אופנה 
 בן או בת זוג:  René Grog 
 מידע חסידת אומות העולם
 פרסים והוקרה:  מפקדת בלגיון הכבוד (10 באפריל 2009)  חסידת אומות העולם (13 באוגוסט 2000)  קצין מסדר האמנויות והספרות 
 קישורים חיצוניים
 יד ושם:  מארי-לואיז קארבה
 
מארי-לואיז קארבה (בצרפתית: Marie-Louise Carven; נולדה בשם "כרמן דה תומאסו" (Carmen de Tommaso),‏ 31 באוגוסט 1909, שאטלרו (אנ')‏ – 8 ביוני 2015, פריז), הייתה מעצבת אופנה וחסידת אומות העולם מצרפת.
קורות חיים

קארבה עיצבה בגדים בשותפות עם אחיה, אמן האוונגארד הצרפתי רובר מאלה-סטבן (אנ'), שהיה ארכיטקט בבית הספר הלאומי הגבוה לאמנויות היפות בפריז. בשנת 1941 פתחה את חנות ההוט קוטור הראשונה שלה, בפריז, ובשנת 1945 פתחה חנות נוספת בשאנז אליזה. היא הייתה ידועה בשימוש שלה באריגים כגון תחרה ומכיוון שהייתה בגובה 1.55 מטר, נטתה לעצב בגדים לנשים קטנות מידות. קארבה הייתה מעצבת הבגדים הפריזאית הראשונה שרשמה פטנט על חזיית פוש אפ. בין לקוחותיה היו זמרות, שחקניות קולנוע ונשות חברה רבות, בהן אדית פיאף, לסלי קארון, מרטין קרול (אנ') ועוד. כמו כן הייתה קארבה יצרנית בשמים. את חוש השיווק המפותח שלה הפגינה ביום השנה העשירי לשחרור פריז, בשנת 1954, כששחררה מעל פריז במצנחים דוגמיות של בשמים מתוצרתה. לאחר שנה יצרה קו אופנה לצעירים והחלה למכור זיכיונות ליצרנים בכל רחבי העולם. בעיצוביה השתמשה בסגנונות אקזוטיים מתרבויות אפריקה ודרום אמריקה.
בשנת 1955 עיצבה קארבה את התלבושות לסרט בנות השטן.